ንዝብል ሕቶ "ምህላዉ ድኣ ኣበይ ክሰኣና ግና ዓቕሚ ዘርዩና" ክብል ይምልስ ዘልኣለም። "ኣንስትዮን ተባዕትዮን ኣብ ሓደ ማእከል ክዀኑ ስለዘይኽእሉ በበይኖም ክንሃንፆም ድማ ዓቕምና ድሩት እዩ" ክብል ወሲኹ የረድእ። ኣባላት መቖምያ ንመሳትኦም ጥራሕ ኣይኰኑን ኣእሚኖም ዝቕይሩን ዝሃንፁን ዘለዉ፡ ሰተይቲ ሽጋራ ንዝነበሩ ሰበ ስልጣናት እውን ኣመንጊጐም አሕዲጐሞም እዮም። እዞም ንለውጢ ተንሲኦም ዘለዉ መናእሰይ ካብ ትግራይ ወፂኦም ናብ ካልኦት ክልላትን ከተማታትን እውን ብምኻድ የስተምህሩ ኣለዉ። ኣብ ከተማ ኣዲስ ኣበባ፣ ሃረር፣ ጐንደር፣ ወልድያን ክልል ዓፋርን ብምኻድ ዓውደ ምርኢት ብምቕራብ ኣምሂሮም እዮም። እዩኤል ምስግና ንሸሞንተ ዓመታት ብወልፊ ተቐይዱምንባሩ ይዝክር። ብዘይፍላጡ ዝኣተዎ ረገረግ ደሓር መውፅኢ ኣፍደገ ጠፊኡዎ ቅዩድ ኰይኑ ጸኒሑ። ኣብዚ ሕዚ እዋን ግና ብናይ እማን ተፈዊሱ ሰላማዊ ህይወቱ ይመርሕ ምህላዉ ይገልፅ። ካብ ወልፊ ተናጊፉ ትንፋስ ካብ ዝረክብ ዓመትን መንፈቕን ገይሩ'ሎ። ኣታኽልቲ ዮሃንስ ድማ "ፅቡቕ መሲሉኒ ዝኣተኹዎ ወልፊ ን13 ዓመታት ኩርንኩሪት ኣሲሩ፣ ዝነበረኒ ኩሉ መንጢሉ፣ ኣብ ርእሰይ ደይቡ ሸሸ ኢሉለይ" ብምባል ዝሓለፈ ህይወቱ ኣምሪሩ ይዝክሮ። መግለጺ ስእሊ, ኣታኽልቲ ዮሃንስ (ፀጋም) እዩኤል ምስግና (የማን) እታ ትማሊ ብቑንጣሮ ኣባላት ጀሚራ ታሪኽ ዝሰረሐት ጉጅለ ኣንፃር ለበዳ ወልፊ፥ ኣብዚ ሕዚ እዋን 500 ኣባላት ዝሓዘት ምልእቲ ሓይሊ ኰይና ትቃለስ ኣብ ከተማ መቐለ ኣብ መፀበዪ ታክስን ኣውተቡስን ብቋንቋታት ትግርኛን ኣምሓርኛን ዝተሰናደኡ 200 መበራበሪ ፅሑፋት ጠቂዖም ኣለዉ። ነቲ ትካል ዝመርሕዎ ዘለዉ ሰባት፥ ቅድሚ ሎሚ ንብርክት ዝበሉ ዓመታት ብወልፊ ተቐይዶም ዝነበሩን ዳሓር ሓውዮምን ዝተሃነፁን መናእሰይ እዮም። ኤልያስ ካልኣዩ ላዕለዋይ ኣተሓባባሪ፣ ቴድሮስ ሃይለማርያም ሓላፊ ቅድመ ምክልኻል፣ ኣበበ ፈንታው ሓላፊ መደባትን ዋና ሓላፊ እቲ ማእከልን፣ ዮሴፍ ኣለሙ ሓላፊ ምዕዳግ ንብረትን ከምኡ እውን ዘልኣለም ይትባረኻ ላዕለዋይ ሓላፊ ርክባት ህዝቢ ኮይኖም ይመርሑ። ኣባላት ኣመራርሓ መቖምያ ከም ቀንዲ ዓንቂ ኰይኑ ዝፅግመና ዘሎ ኢሎም ዘነፀርዎም ፀገማት ኣለዉ። ቅድም ቀዳድም መራሕቲ ባዕሎም ውሉፋት ምዃኖም እዩ። ካብ ኩሉ ንላዕሊ ድማ መዐወኒ ኣረኣእያ ስለዘለዎም መናእሰይ መዐወኒ እፅ እንተተጠቐሙ 'ታይ ፀገም ኣለዎ ብምባል ቁዉም ነገር ከምዝሕንክሩሎም ይዛረቡ። እቲ ካልኣይ ፀገሞም ዋሕዲ ገንዘባዊ ዓቕሚ እዩ። እንተኾነ ግን ዘልኣለም፡ ህዝቢ ይሕግዘና'ሎ ብምባል ምስግና የቕርብ። ህዝቢ ብገንዘብ ይሕግዝ፣ ነቲ ትካል ይምርቕ፣ ሓራ ንዝወፁኡ ስድርኡን ኣዝማዱን ይሕብሕብ፣ ምስቲ ትካል ኰይኑ ብተግባር ይሰርሕ'ሎ። ቤት ምኽሪ ሚኒስተራት ዘርቀቖ ሕጊ ቁርብ ኣሰንቢዱና ኣሎ ይብል ዘልኣለም። ድሕሪ ደጊም መንግስታዊ ኣብያተ ዕዮ ሓገዝ ገንዘብ ብምሃብ ንትካላት ክምውሉ ኣይኽእሉን ዝብል መምርሒ ክወፅእ እዩ ሰሚዕና ብምባል ሓዘኑ ይገልፅ። መቖምያ ኣብ ዕድመ ንእስነቱ ባዕሉ ረይረይ ኢሉ ጠጠው ክብል ንዘይከኣለ፡ ደጋፊ ምርኩስን ባላን ብምዃን ንብዙሓት የትርር ኣሎ። ሓራ ዝወፅኡ ኣባላቱ ድማ "በይዛኻትኩም ንዓና ርኢኹ ተማሃሩ" ብምባል ምስክርነቶም ይህቡ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 6 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 7 ጣሊባን ኣባላቱ ብዙሓት ኣንስቲ ከይምርዓው ትእዛዝ ኣመሓላሊፉ 8 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
